**Beste oljemerke er LIQUI MOLY**

Leserne av fire bilblader har stemt til topps LIQUI MOLY

**Mars 2018 – De til sammen 7,2 millioner leserne av tyske Auto Bild, Auto Motor und Sport, Auto Zeitung og Motor Klassik ble spurt om hvilket oljemerke de anser som best. Svaret var enstemmig: LIQUI MOLY. «Dette er en hedersbevisning som samtidig forplikter», påpeker Ernst Prost, selskapets administrerende direktør.**

Som siste i rekken, la Auto Bild i dag frem resultatene av sin spørreundersøkelse. Hos Auto Zeitung og Auto Motor und Sport er det åttende år på rad at LIQUI MOLY kåres til beste oljemerke, og hos Auto Bild og Motor Klassik er det sjuende året. Det er imidlertid ikke snakk om å ta noe for gitt: «Det er like nervepirrende hver gang resultatene kunngjøres. Nesten som på en Oscar-utdeling», forteller Ernst Prost. «Å gjøre det godt i leserkåringene er viktig for oss fordi det er snakk om demokratiske avstemninger som gir et ærlig bilde av hvordan vi oppleves.»

Motoroljebransjen domineres av store, globale konsern. Like fullt klarer det mellomstore selskapet fra Tyskland å hevde seg – som David mot Goliat – og bli en markedsvinner og publikumsfavoritt. «Det at vi har blitt kåret til beste oljemerke gang på gang i snart et tiår, er ikke noe som har kommet av seg selv», understreker Günter Hiermaier, salgssjef for Tyskland og Østerrike. «Det er resultatet av solid teamarbeid fra samtlige 850 medarbeidere. Vi ønsker å tilby kundene våre de beste produktene og den beste servicen.»

Sponsing av aktiviteter verden rundt er ett av mange markedsføringstiltak som har bidratt til å øke LIQUI MOLYs popularitet. I løpet av de siste månedene har merket vært å se på en rekke vintersportarrangementer. «For øyeblikket er LIQUI MOLY representert ved motorsykkelmesterskapet MotoGP, og i mai vil merket være til stede ved ishockey-VM i Danmark», forteller markedsføringssjef Peter Baumann.

Merkevarebevissthet har mye å si, men det er fortsatt kvalitet og innovasjon som teller mest. Selskapet investerer derfor hvert år flere millioner i forskning og utvikling. I 2017 var det 5,3 millioner euro. «Vi har tett kontakt med de store bilprodusentene globalt, slik at vi kan tilby kundene våre godkjente oljer», betoner utviklingssjef David Kaiser. Hos oss finner kundene smøremidler både for oldtimere og kjøretøy med splitter ny motorteknologi.» Samtlige typer smøremidler går dessuten gjennom de samme omfattende testprosessene. «På den måten sikrer vi at vi hele tiden leverer topp produktkvalitet». En målrettet forskning på fremtidens motoroljer skal videre sørge for at smøremidlene i ekte tysk og ekte LIQUI MOLY-kvalitet fortsetter å være blant Tysklands beste og mest populære.

**Om LIQUI MOLY**

LIQUI MOLYs unike og rikholdige bilkjemiske sortiment omfatter rundt 4000 produkter: motoroljer og tilsetningstoffer, fett og pastaer, sprayer og bilpleie, klebe- og tetningsmidler. LIQUI MOLY, som ble grunnlagt i 1957, utvikler og produserer utelukkende i Tyskland. Selskapet er der ubestridt markedsleder på additiver, og blir gang på gang stemt frem som beste oljemerke. LIQUI MOLY, som ledes av Ernst Prost, forhandles i 120 land, og hadde i 2017 en omsetning på 532 millioner euro.

**Kontaktinformasjon:**

LIQUI MOLY GmbH

Peter Szarafinski

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

Peter.Szarafinski@liqui-moly.de